22005A0919(01)



ПРОТОКОЛ

към Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, във връзка с присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз

КРАЛСТВО БЕЛГИЯ,

ЧЕШКАТА РЕПУБЛИКА,

КРАЛСТВО ДАНИЯ,

ФЕДЕРАЛНА РЕПУБЛИКА ГЕРМАНИЯ,

РЕПУБЛИКА ЕСТОНИЯ,

РЕПУБЛИКА ГЪРЦИЯ,

КРАЛСТВО ИСПАНИЯ,

ФРЕНСКАТА РЕПУБЛИКА,

ИРЛАНДИЯ,

ИТАЛИАНСКАТА РЕПУБЛИКА,

РЕПУБЛИКА КИПЪР,

РЕПУБЛИКА ЛАТВИЯ,

РЕПУБЛИКА ЛИТВА,

ВЕЛИКОТО ХЕРЦОГСТВО ЛЮКСЕМБУРГ,

РЕПУБЛИКА УНГАРИЯ,

РЕПУБЛИКА МАЛТА,

КРАЛСТВО НИДЕРЛАНДИЯ,

РЕПУБЛИКА АВСТРИЯ,

РЕПУБЛИКА ПОЛША,

ПОРТУГАЛСКАТА РЕПУБЛИКА,

РЕПУБЛИКА СЛОВЕНИЯ,

СЛОВАШКАТА РЕПУБЛИКА,

РЕПУБЛИКА ФИНЛАНДИЯ,

КРАЛСТВО ШВЕЦИЯ,

ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,

наричани по-долу „държави-членки на ЕО“, представлявани Съвета на Европейския съюз, както

и

ЕВРОПЕЙСКАТА ОБЩНОСТ, наричана по-долу „Общността“, представлявана Съвета на Европейския съюз и от Европейската комисия,

от една страна, и

КРАЛСТВО МАРОКО, по-долу наричано „Мароко“,

от друга страна,

КАТО ИМАТ ПРЕДВИД, че Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, наричано по-долу Евро-средиземноморското споразумение, беше подписано в Брюксел на 26 февруари 1996 г. и влезе в сила на 1 март 2000 г.;

КАТО ИМАТ ПРЕДВИД, че Договорът за присъединяване на Чешката република, Република Естония, Република Кипър, Република Латвия, Република Литва, Унгарската република, Република Малта, Република Полша, Република Словения и Словашката република към Европейския съюз,наричан по-долу Договор за присъединяване, беше подписан в Атина на 16 април 2003 г. и влезе в сила на 1 май 2004 г.;

КАТО ИМАТ ПРЕДВИД, че съгласно член 6, параграф 2 от акта, приложен към Договора за присъединяване от 2003 г., присъединяването на новите договарящи страни към Евро-средиземноморското споразумение трябва да се утвърди с подписване на протокол към това споразумение;

КАТО ИМАТ ПРЕДВИД, че, за да се гарантира отчитането на интересите на Общността и на Мароко, бяха проведени консултациите, предвидени в член 23, параграф 2 от Евро-средиземноморското споразумение,

СЕ СПОРАЗУМЯХА ЗА СЛЕДНОТО:

Член 1

Чешката република, Република Естония, Република Кипър, Република Латвия, Република Литва, Унгарската република, Република Малта, Република Полша, Република Словения и Словашката република стават страни по Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, и съответно приемат и отбелязват, по същия начин като останалите държави-членки, текста на споразумението, както и на съвместните декларации, декларациите и размяната на писма.

Член 2

За да се отчетат последните институционални развития в рамките на Европейския съюз, страните се споразумяват, че след изтичане на срока на действие на Договора за създаване на Европейската общност за въглища и стомана действащите разпоредби на Евро-средиземноморското споразумение, отнасящи се до Европейската общност за въглища и стомана, трябва да се тълкуват като засягащи Европейската общност, която е приемник на всички права и задължения, договорени от Европейската общност за въглища и стомана.

ИЗМЕНЕНИЯ В ТЕКСТА НА ЕВРО-СРЕДИЗЕМНОМОРСКОТО СПОРАЗУМЕНИЕ, ПО-СПЕЦИАЛНО НА ПРИЛОЖЕНИЯТА И ПРОТОКОЛИТЕ КЪМ НЕГО

Член 3

Селскостопански продукти

Протокол №1 и протокол №3 към Евро-средиземноморското споразумение се заменят с протоколи №1 и неговите приложения и № 3 и неговото приложение, дадени съответно в приложение I и приложение II към настоящия протокол.

Член 4

Правила за произход

Протокол 4 се изменя, както следва:

Член 5

Председателство на Комитета за асоцииране

Първата точка от член 82, параграф 3 се заменя със следния текст:

ПРЕХОДНИ РАЗПОРЕДБИ

Член 6

Доказателства за произход и административно сътрудничество

1. Съответните страни приемат доказателства за произход, надлежно изготвени от Мароко или от нова държава-членка съгласно преференциалните споразумения или автономните договорености, прилагани между тях, при условие че:

Когато стоките са декларирани за внос в Мароко или в нова държава-членка преди датата на присъединяване, в съответствие с преференциални споразумения или автономни договорености, прилагани между Мароко и тази нова държава-членка към този момент, доказателството за произход, издадено впоследствие съгласно тези споразумения или договорености, може също да бъде прието, при условие че е представено на митническите органи в срок от четири месеца от датата на присъединяване.

2. Мароко и новите държави-членки имат право да продължат действието разрешенията, които предоставят статус на „одобрени износители“ съгласно преференциалните споразумения или автономните договорености, прилагани между тях, при условие че:

Тези разрешения се заменят не по-късно от една година след датата на присъединяване с нови разрешения, издадени съгласно условията на споразумението.

3. Искания за последваща проверка на доказателство за произход, издадено съгласно преференциалните споразумения или автономните договорености, посочени в параграфи 1 и 2, се приемат от компетентните митнически органи на Мароко или на новите държави-членки за период от три години след изготвяне на съответното доказателство за произход и могат да се отправят от тези органи за период от три години след приемане на доказателството за произход, представено им в подкрепа на декларация за внос.

Член 7

Стоки в транзит

1. Разпоредбите на Евросредиземноморското споразумение могат да се прилагат по отношение на стоки, изнесени от Мароко за една от новите държави-членки или от една от тях за Мароко, които изпълняват разпоредбите на протокол 4 и които на датата на присъединяване са или в транзит или на временен склад, в митнически склад или в свободна зона в Мароко или в тази нова държава-членка.

2. В такива случаи може да се предостави преференциално третиране, при условие че в срок от четири месеца от датата на присъединяване на митническите органи на страната вносител бъде представено доказателство за произход, изготвено впоследствие от митническите органи на страната износител.

ОБЩИ И ЗАКЛЮЧИТЕЛНИ РАЗПОРЕДБИ

Член 8

С настоящия протокол страните се съгласяват да не отправят искания или жалби,да не сезират органи за решаване на спорове, нито да променят или отменят отстъпки съгласно членове XXIV, алинея 6 и член XXVIII от ГАТТ във връзка с разширяването на Общността.

Член 9

За 2004 г. обемите на новите тарифни квоти и референтни количества и увеличения в обема на съществуващите тарифни квоти ще се изчисляват пропорционално на базовите обеми, като се взима предвид изтеклият преди влизането в сила на настоящия протокол период.

Член 10

Настоящият протокол е неразделна част от Евро-средиземноморското споразумение. Приложенията към настоящия протокол са неразделна част от него.

Член 11

1. Настоящият протокол се одобрява от Общността, от Съвета на Европейския съюз, действащ от името на държавите-членки, и от Мароко в съответствие с техните собствени процедури.

2. Инструментите за одобрение се депозират в Генералния секретариат на Съвета на Европейския съюз.

Член 12

1. Настоящият протокол влиза в сила на първия ден от първия месец след датата на депозиране на последния инструмент за одобрение.

2. Разпоредбите от настоящия протокол се прилагат, считано от 1 май 2004 г.

Член 13

Настоящият протокол е съставен в два еднообразни екземпляра на всеки един от официалните езици на договарящите страни, като всички текстове са автентични.

Член 14

Текстът на Евро-средиземноморското споразумение, включително на приложенията и протоколите, които са неразделна част от него, както и тестът на заключителния акт, ведно с декларациите, приложени към него, се изготвят на естонски, латвийски, литовски, малтийски, полски, словашки, словенски, унгарски и чешки език и тези текстове са еднакво автентични, както оригиналните текстове.

Hecho en Luxemburgo, el treinta y uno de mayo del dos mil cinco.

V Lucemburku dne třicátého prvního května dva tisíce pět.

Udfærdiget i Luxembourg den enogtredivte maj to tusind og fem.

Geschehen zu Luxemburg am einunddreißigsten Mai zweitausendfünf.

Kahe tuhande viienda aasta maikuu kolmekümne esimesel päeval Luxembourgis.

Έγινε στο Λουξεμβούργο, στις τριάντα μία Μαΐου δύο χιλιάδες πέντε.

Done at Luxembourg on the thirty-first day of May in the year two thousand and five.

Fait à Luxembourg, le trente-et-un mai deux mille cinq.

Fatto a Lussembourgo, addi' trentuno maggio duemilacinque.

Luksemburgā, divtūkstoš piektā gada trīsdesmit pirmajā maijā.

Priimta du tūkstančiai penktų metų gegužės trisdešimt pirmą dieną Liuksemburge.

Kelt Luxembourgban, a kettőezer ötödik év május harmincegyedik napján.

Magħmul fil-Lussemburgu, fil-wieħed u tletin jum ta' Mejju tas-sena elfejn u ħamsa.

Gedaan te Luxemburg, de eenendertigste mei tweeduizend vijf.

Sporządzono w Luksemburgu dnia trzydziestego pierwszego maja roku dwutysięcznego piątego.

Feito en Luxemburgo, em trinta e um de Maio de dois mil e cinco.

V Luxembourgu, enaintridesetega maja leta dva tisoč pet.

V Luxemburgu, dňa tridsiateho prvého mája dvetisícpät'.

Tehty Luxemburgissa kolmantenakymmenentenäensimmäosenä päivänä toukokuuta vuonna kaksituhattaviisi.

Som skedde i Luxemburg den trettioförsta maj tjugohundrafem.

Por los Estados miembros Za členské státy For medlemsstaterne Für die Mitgliedstaaten Liikmesriikide nimel Για τα κράτη μέλη For the Member States Pour les États membres Per gli Stati membri Dalībvalstu vārdā Valstybių narių vardu A tagállamok részéről Għall-Istati Membri Voor de lidstaten W imieniu Państw Członkowskich Pelos Estados-Membros Za členské štáty Za države članice Jäsenvaltioiden puolesta På medlemsstaternas vägnar

Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vārdā az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Za Európske spoločenstvo Za Evropsko skupnost Euroopan yhteisön puolesta På Europeiska gemenskapens vägnar